༢༠༡༨ལོའི་བོད་རང་སྐྱོང་ལྗོངས་མཐོ་འབྲིང་སློབ་རིམ་གྱི་སློབ་གྲྭར་སློབ་མ་

བསྡུ་བའི་གཅིག་གྱུར་རྒྱུགས་ལེན།

བོད་ཡིག

དང་པོ། རྨང་གཞིའི་ཤེས་བྱའི་སྐོར། ༼བསྡོམས་སྐར་༣༠༽

གཅིག འདེམ་འཇུག་དྲི་གཞི། ༼སྐར་༡༥྾༡=༡༥༽

༼གཤམ་དུ་འཁོད་པའི་དྲིས་ལན་གསུམ་ལས་ཡང་དག་པའི་ལན་གཅིག་ཡོད་པ་དེ་འདེམས་དགོས༽

༡༽མི་སྣའི་གཟུགས་བརྙན་གསར་བཞེངས་བྱ་རྒྱུ་ལྟེ་བ་ར་འཛིན་པའི་དོན་བརྗོད་རང་བཞིན་གྱི་རྩོམ་རིག་ཅིག་ལ( )ཟེར།

 **ཀ** ཇི་བཞིན་བརྗོད་པའི་རྩོམ་ཡིག **ཁ** སྒྲུང་གཏམ་རྩོམ། **ག** སྙན་རྩོམ། **ང** དགག་སྒྲུབ་རྩོམ།

༢༽དཔྱིད་ཀྱི་དུས་འདི་ལྷ་ཡུལ་ལྟ་བར་མཛེས་ཞེས་པའི་མཛེས་ནི་( )ཡིན།

  **ཀ** མཚུངས་ཆོས། **ཁ** དཔེ་ཅན། **ག** མཚུངས་པ་གསལ་བྱེད་ཀྱི་སྒྲ། ང དཔེ།

༣༽གཙང་ཁང་དབུས་མའི་སྟེང་ཐོག་རྒྱ་ཕིབས་དང་བཅས་པ་ནི་རྒྱ་རིགས་བཟོ་བོ་མཁས་པ་ཚོས་བཟོ་སྐྲུན་བྱས་པ་དང་། དེའི་གཡས་གཡོན་གྱི་གཙང་ཁང་གཉིས་པོའི་རྒྱ་ཕིབས་དང་བཅས་པ་ནི་རྒྱ་རིགས་བཟོ་བོ་ཚོའི་རོགས་རམ་འོག་བོད་རིགས་བཟོ་པ་ཚོས་བསྐྲུན་པ་ཡིན་ཟེར་བའི་གནའ་ཤུལ་གྲགས་ཅན་ནི་( )ཡིན།

 **ཀ** ཕོ་བྲང་པོ་ཏ་ལ། **ཁ** བསམ་ཡས་གཙུག་ལག་ཁང། **ག** དཔལ་ཞ་ལུ་གསེར་ཁང་། ང ཡུམ་བུ་བླ་མཁར།

༤༽སྔོན་འཇུག རྗེས་འཇུག ཡང་འཇུག མིང་གཞི་བཅས་ཚང་མ་ཡིན་པའི་ཡི་གེ་ནི( )ཡིན།

  **ཀ** ག **ཁ** ད། **ག** བ། **ང** ར།

༥༽མིའི་ནང་གི་བསམ་པ་དང་ཕྱིའི་སྤྱོད་པ་གཉིས་ཀ་བཟང་པོ་ཡོད་པའི་དཔེ་ཤིང་ཏོག་ཨ་མྲའི་འབྲས་བུ་( )ལ་བཀོད་ཡོད།

  **ཀ** ནང་མ་སྨིན་ལ་ཕྱི་སྨིན་པ། **ཁ** ནང་སྨིན་ལ་ཕྱི་མ་སྨིན་པ། **ག** ཕྱི་ནང་གཉིས་ཀ་མ་སྨིན་པ། **ང**  ཕྱི་ནང་གཉིས་ཀ་སྨིན་པ།

༦༽གཤམ་གྱི་ཤོད་ཚུལ་ཡང་མ་དག་པའི་སྡེ་ནི( )

 **ཀ** སྙན་ངག་གི་ལུས་ལ་དབྱེ་ན་ཚིགས་བཅད། ཚིག་ལྷུག བཅད་ལྷུག་སྤེལ་མ་བཅས་སོ།

 **ཁ** གཞུང་སྡེ་སྣོད་གསུམ་ནི་སྣོད་ཁ་སྦུབ། སྣོད་ཞབས་རྡོལ། སྣོད་དྲི་མ་ཅན་བཅས་སོ།

 **ག** གསར་འགྱུར་གྱི་བླ་སྲོག་ནི་བདེན་པ་ཡིན།

  **ང** མཆན་བུ་ནི་ཚིག་འགྲེལ་དང་སློབ་མ། མཆིང་བུ་ནི་རིན་པོ་ཆེ་རྫུས་མའི་མིང་།

༧༽བོད་ཀྱི་ལྷ་མོའི་འཁྲབ་གཞུང་ཐོག་མར་སྲོལ་གཏོད་མཁན་དང་། འགྲིམ་འགྲུལ་བྱ་གཞག་ཐད་བྱས་རྗེས་རླབས་ཆེན་འཇོག་མཁན་ནི( )ཡིན།

 **ཀ** གཡུ་ཐོག་ཡོན་ཏན་མགོན་པོ། **ཁ** བཻ་རོ་ཙ་ན། **ག** ཐང་སྟོང་རྒྱལ་པོ། **ང** སྡེ་སྲིད་སངས་རྒྱས་རྒྱ་མཚོ།

༨༽འབོད་སྒྲའི་ཕྲད་ལ་ས་ཞེ་ས་དང་གུས་པའི་ཚུལ་དུ་འཇུག་པ་ནི( )ཡིན།

 **ཀ** ཝ་ཡེ། **ཁ** ཀྭ་ཡེ། **ག** མ་ཡེ།  **ང** ཀྱེ།

༩༽ཕ་མ་ལ་སོགས་པས་བུ་ཕྲུག་ལ་གཞོན་ནུའི་དུས་ནས་ཡོན་ཏན་མ་བསླབས་ན་ཕུགས་སུ་དྲིན་ཆུང་བར་འགྱུར་བའི་གནས་ལུགས་བསྟན་པའི་གཏམ་རྒྱུད་ནི་( )ཡིན།

 **ཀ** བྱི་ལའི་རྫུན་ཚིག **ཁ** རྒྱལ་པོའི་སྲས་དང་བྲམ་ཟེའི་བུ། **ག** ཝ་དང་སྲེག་པ།  **ང** ཝ་སྐྱེས་རྒྱལ་པོ།

༡༠༽བོད་དུ་བཙུགས་པའི་ཡིག་སྒྱུར་ཁང་ཐོག་མ་ནི་( )ཡིན།

 **ཀ** མཁྱེན་རབ་འཇམ་དཔལ་གླིང་། **ཁ** རྣམ་དག་ཁྲིམས་ཁང་གླིང་།

**ག** སྒྲ་བསྒྱུར་རྒྱ་གར་གླིང་།  **ང** ཚང་མང་ཀེ་རུ་གླིང་།

༡༡༽རང་ཚུགས་ཐུབ་པའི་བསམ་བློ་མེད་པར་གཞན་གྱི་ཟེར་སྒྲོས་ཁོ་ནའི་རྗེས་སུ་འབྲངས་ཏེ་བྱ་བར་འཇུག་ལྡོག་བྱེད་པའི་དཔེ་ནི( )ཡིན།

 **ཀ** མོན་ཡུལ་རྡོར་གཅོད། **ཁ** ཟྭ་ལ་ཟྭ་ཁ་བཏབ། **ག** ཁྱི་ཚོགས་ནང་དམུར།  **ང** བླུན་པོ་ཆུ་སྣ་གར་ཁྲིད།

༡༢༽གཤམ་གསལ་གྱི་དཔེར་བརྗོད་ལས་འབྱེད་སྡུད་ཀྱི་སྡུད་པའི་དཔེར་བརྗོད་ཡིན་པའི་སྡེ་ནི( )ཡིན།

 **ཀ** ལུས་དང་། ངག་དང་། ཡིད་བཅས་ནི་སྒོ་གསུམ་མོ། **ཁ** ཕྱོགས་བཞི་ནི་ཤར་རམ། ལྷོའམ། ནུབ་བམ། བྱང་བཅས་སོ།

 **ག** ནས་སམ། འབྲས་སམ། གྲོའམ། སྲན་མའམ། ཏིལ་བཅས་ནི་འབྲུ་རིགས་སྣ་ལྔའོ།  **ང** སློབ་ཆུང་ནས་སློབ་འབྲིང་བར་འབད་བརྩོན་བྱས།

༡༣༽དཀར་གསུམ་ལས་འོ་མ་ལྟ་བའུ་མ་དེ་( )ཁོངས་སུ་གཏོགས།

 **ཀ** བདག་སྒྲའི། **ཁ** མིང་མཐའི། **ག** དགག་སྒྲའི།  **ང** མ་བར་གྱི་གསལ་བྱེད་ཀྱི།

༡༤༽གཤམ་གྱི་ཤོད་ཚུལ་ཡང་དག་པའི་སྡེ་ནི་( )

 **ཀ** བཤེས་སྤྲིངས་ཀྱི་རྩ་བའི་རྩོམ་པ་པོ་ནི་རེད་མདའ་བ་གཞོན་ནུ་བློ་གྲོས་ཡིན། **ཁ** དག་ཡིག་འཁྲུལ་སྤོངས་ལེགས་བཤད་སྐྱ་རེངས་ཀྱི་རྩོམ་པ་པོ་ནི་དོན་གྲུབ་རྒྱལ་ཡིན། **ག** རང་བཞིན་བརྗོད་འཔི་རྒྱན་ལ་རྩ་བའི་དབྱེ་བ་བཞིན་ཡོད།  **ང** ལ་དོན་གྱི་ཕྲད་བདུན་པོ་ཆ་ཚང་རྗེས་འཇུག་ལ་ལྟོས་དགོས་པ་ཡིན།

༡༥༽ད་ལྟ་སྤྱོད་བཞིན་པའི་དབུ་མེད་ཡིག་གཟུགས་ཀྱི་རྩ་བའི་རྨང་གཞི་ནི( )ཡིན།

 **ཀ** ཁྱུང་བྲིས། **ཁ** ལི་ལུགས། **ག** སྙེ་བྲིས།  **ང** ལྡན་ལུགས།

གཉིས། གཤམ་གྱི་སྟོང་ཆ་ཁ་སྐོང་དགོས། ༼སྐར་༧྾༡=༧༽

༡༦༽དགག་སྒྲུབ་རྩོམ་ཡིག་གི་གྲུབ་ཆ་གསུམ་ནི་( )དང་། ( ) ( )བཅས་སོ།

༡༧༽འཆར་གཞི་ལ་ཚང་དགོས་པའི་དོན་ཚན་བཞི་ཡོད་དེ( )དང་། ( )དངོས་གཞིའི་ནང་དོན། མཇུག་བསྡུ་བ་བཅས་སོ།

༡༨༽འཛམ་གླིང་ན་སྙན་གྲགས་ཆེ་བའི་ཕོ་བྲང་པོ་ཏ་ལ་ནི་ཐོག་མར་དུས་རབས་( )མགོར་ཆོས་རྒྱལ་( )ཡིས་བཞེངས།

 གསུམ། གཤམ་གསལ་དྲི་བར་ལན་འདེབས་དགོས། ༼སྐར་༤྾༢=༨༽

༡༩༽ཆུའི་བསྟན་བཅོས་ལས། བློ་ལྡན་རང་བཞིན་བཟང་པོ་དེ། །མཆོག་དམན་བར་མ་ཀུན་གྱིས་བསྟེན། །འཇུག་ངོགས་བདེ་བའི་རྫིང་བུ་ལ། །སྐྱེ་བོ་ཐམས་ཅད་དགའ་བཞིན་འཇུག །ཅེས་པའི་ཤོ་ལོ་ཀ་དེའི་བསྟན་དོན་མདོར་བསྡུས་ཤིག་བྲིས་དང་།

༢༠༽སྙན་ངག་མེ་ལོང་མའི་རྩོམ་པ་པོ་དང་། དེ་ཆ་ཚང་བོད་ཡིག་ཏུ་བསྒྱུར་མཁན་སུ་ཡིན།

༢༡༽ལྕགས་རྟ་དང་། རླངས་འཁོར། སློབ་གྲྭ་ལྟ་བུ་འདོད་རྒྱལ་གྱི་མིང་ཡིན་ནམ་རྗེས་གྲུབ་ཀྱི་མིང་ཡིན། རྒྱུ་མཚན་གང་།

༢༢༽དཔེ་རྒྱན་ཡོད་ཚད་ལ་མཚུངས་པ་གསལ་བྱེད་ཀྱི་སྒྲ་མབྲི་དགོས་སམ། རྒྱུ་མཚན་ཅི།

གཉིས་པ། ལྟ་ཀློག་དང་དབྱེ་ཞིབ་བྱ་རྒྱུ། ༼སྐར་༣༠༽

༡༦༽ ལྟ་ཀློག་དབྱེ་ཞིབ་དང་པོ། ༼སྐར་༡༠༽

ཁྱོད་ནི་ཟབ་པས་རྒྱ་མཚོ་དང་། །བརླིང་བ་ཉིད་ཀྱིས་རི་བོ་སྟེ། །

འཇིག་རྟེན་རྣམས་ལ་འདོད་པ་ནི། །སྟེར་ཕྱིར་དཔག་བསམ་རྐང་ཐུང་ངོ་། །

ཀ༽གོང་གི་དཔེར་བརྗོད་དེ་རྒྱུ་ཡི་གཟུགས་ཅན་ཡིན་པས་རྒྱན་དེའི་གོ་དོན་བྲིས་དང་། ༼སྐར་༢༽

ཁ༽དཔེ་ཅན་གང་ཞིག་དཔེ་གང་དག་གི་གཟུགས་སུ་བཀོད་ཡོད།༼སྐར་༢༽

ག༽གོང་གི་ཚིགས་བཅད་དེར་ཚེག་བར་ཅི་ཙམ་གྱི་རྩོམ་སྟངས་སྤྱད་ཡོད། ༼སྐར་༢༽

ང༽གཤམ་གྱི་རེ་འདུན་ལྟར་བསྒྲུབ་དགོས། ༼སྐར་༣྾༡=༣༽

༡ རྒྱ་མཚོ།(མངོན་བརྗོད་བྲི་དགོས། ) ༢ རི་བོ།(མངོན་བརྗོད་བྲི་དགོས། )

༣རྐང་འཐུང་(མངོན་བརྗོད་ངོས་འཛིན་དགོས། )

ཅ༽རྒྱུ་ཡི་གཟུགས་ཅན་གྱི་རྒྱུ་དེ་ ( )ལ་ངོས་འཛིན་དགོས། ༼སྐར་༡༽

༡༧༽ལྟ་ཀློག་དབྱེ་ཞིབ་གཉིས་པ། ༼སྐར་༢༠༽

ཐོན་མིས་རྒྱ་གར་ཡུལ་ཁམས་ཆེ་བ་ཀུན་མྱུལ་ཞིང་། མཐར་ལྷོ་ཕྱོགས་ཀྱི་མཁས་པ་བྲམ་ཟེ་ཆེན་པོ་ལི་བྱིན་སློབ་དཔོན་དུ་བསྟེན་ནས་ཡིག་རིགས་དུ་མ་ལ་མཁས་པར་སྦྱངས། པཎྜི་ཏ་ལྷ་རིག་པའི་སེང་གེ་ཞེས་པ་ལས་སྒྲ་པཱ་ཎི་པ་དང་། ཀ་ལཱ་པ། ཙཱནྡྲ་བ་རྣམས་དང་། རྟོགས་སླ་བ་རྒྱལ་པོ་ལུགས་ཀྱི་བསྟན་བཅོས་དང་། རྟོགས་དཀའ་བ་པཎྜི་ལུགས་ཀྱི་བསྟན་བཅོས། དམ་པའི་ཆོས་སྤྱན་རས་གཟིགས་ཀྱི་མདོ་རྒྱུད་ཉི་ཤུ་རྩ་གཅིག་དང་བཅས་པ་བསླབས། སློབ་དཔོན་ཐོན་མི་སམ་བྷོ་ཊ་ལ་རྒྱལ་པོ་སྲོང་བཙན་སྒམ་པོས་བཀུར་བསྟི་དང་སྲི་ཞུ་བློར་མི་ཤོང་བ་མཛད་དེ། སློབ་དཔོན་ཞེས་པའི་མཚན་ཡང་མཚམས་འདི་ནས་ཐོགས་པར་མངོན། བོད་ཡིག་གསར་བཟོའི་ཕྱག་རྗེས་ལ་གཟེངས་བསྟོད་པའི་དོན་དུ། བོད་ཕྲུག་མཛངས་མི་རིམ་བྱོན་བདུན་ཡོད་པ་ལས་ཐོན་མི་དེའི་གྲས་ཀྱི་མཛངས་མི་བཞི་པར་བསྔགས་སོ། འདི་ལ་དཔའ་བོ་གཙུག་ལག་ཕྲེང་བའི་ཆོས་འབྱུང་ལས། བོད་ཕྲུག་མཛངས་པའི་མི་བདུན་གྱི། །བཞི་པར་ཐོན་མི་བགྲངས་མོད་ཀྱང་། །དེ་ཀུན་མཚུངས་པ་མ་ཡིན་ཏེ། །མཁན་པོ་ལོ་ཙཱའི་ཐོག་མ་འདིའི། །བཀའ་དྲིན་བོད་ཀྱི་ཇི་ལྟར་འཁོར། །ཞེས་པ་ནི་དེ་ཁོ་ན་ཉིད་དོ། །

ཀ༽གོང་གི་ནང་དོན་ལ་གཞིགས་ནས་ཚིག་དུམ་གྱི་སྟོང་ཆ་སྐོང་དགོས། ༼སྐར་༣༽

ཐོན་མིས་བྲམ་ཟེ་ཆེན་པོ སློབ་དཔོན་དུ་བསྟེན་ནས་ སྦྱངས་ཤིང་།

པཎྜི་ཏ སློབ་དཔོན་དུ་བསྟེན་ནས་གཙོ་བོ་སྒྲ་རིག་པ་སྦྱངས་པ་ཡིན།

ཁ༽གཤམ་གྱི་ཐ་སྙད་ཀྱི་ལྡོག་ཟླའི་མིང་བྲིས་དང་། ༼སྐར་༤྾༡=༢༽

མཁས་པ། ( ) དཔའ་བོ།( ) བསྟོད། ( ) ཆེ། ( )

ག༽སློབ་དཔོན་ཞེས་པའི་མཚན་ཐོག་མར་སུས་གསོལ་བ་ཡིན།༼སྐར་༢༽

ང༽མཛངས་མི་ཞེས་པའི་དོན་གང་ཡིན། ༼སྐར་༢༽

ཅ༽གོང་གི་རྩོམ་ཐུང་དེའི་རྩོམ་ལུས་གང་ཡིན།༼སྐར་༢༽

ཆ༽གོང་གི་རྩོམ་ཐུང་ཁྲོད་རྟགས་འཁོད་པའི་ཚིགས་བཅད་དེ་གསལ་བཤད་བྱ་ཐབས་གང་སྤྱད་ཡོད།༼སྐར་༣༽

ཇ༽ད་ལྟ་མཐོང་ཆོས་སུ་གྱུར་པའི་ཐོན་མིས་མཛད་པའི་བརྡ་སྤྲོད་གཞུང་ལུགས་གཉིས་ཡོད་པ་གང་དང་གང་།༼སྐར་༢༽

ཉ༽ད་ལྟ་སྤྱོད་བཞིན་པའི་བོད་ཡིག་གསར་བཟོ་མཛད་མཁན་སུ་ཡིན།༼སྐར་༢༽

ཏ༽མཛངས་མི་བདུན་གྱི་བཞི་པ་ཐོན་མི་སམ་བྷོ་ཊ་ཡིན་པས་ལྷག་མ་གཞན་དྲུག་པོ་རྣམས་སུ་དང་སུ་ཡིན།༼སྐར་༣༽

གསུམ་པ། ཕྱོགས་བསྡུས་རང་བཞིན་གྱི་ཤེས་བྱ། ༼སྐར་༥༽

༢༥༽ ཆ་འཕྲིན་མཐོ་རླབས་འཕྱུར་བའི་དེང་གི་དུས་འདིར་ཁ་པར་དང་དྲ་རྒྱས་ཕྱོགས་གཅིག་ནས་ང་ཚོའི་འཚོ་བའི་ནང་ཆ་འཕྲིན་ཤེས་རྟོགས་དང་། ཕན་ཚུན་འབྲེལ་འདྲིས་ལ་སྟབས་བདེ་སྐྲུན་གྱི་ཡོད་ལ། ཕྱོགས་གཞན་ཞིག་ནས་ང་ཚོའི་ལུས་ཁམས་དང་།སེམས་ཁམས་བདེ་ཐང་ལ་གནོད་སྐྱོན་ཆེན་པོ་ཕོག་གི་ཡོད་པས་ཁྱེད་ཀྱིས་ལག་ཐོགས་ཁ་པར་བེད་སྤྱོད་བྱེད་པའི་བརྒྱུད་རིམ་ནང་ཐོན་པའི་སྣང་ཚུལ་དེ་དག་ལ་རང་གི་ལྟ་ཚུལ་རགས་ཙམ་གླེང་དང་།

གསུམ་པ། ཕྱོགས་བསྡུས་རང་བཞིན་གྱི་ཤེས་བྱ། ༼སྐར་༣༥

༢༦༽ས་པཎ་གྱིས་རིག་པ་ནངས་པར་འཆི་ཡང་བསླབ། །ཚེ་འདིར་མཁས་པར་མ་གྱུར་ཡང་། །སྐྱེ་བ་ཕྱི་བར་བཅོལ་བར་ཡི། །ནོར་ལ་རང་ཉིད་ལེན་དང་མཚུངས། །ཞེས་པ་དང་། ཡོན་ཏན་ཅན་ལ་འཇིག་རྟེན་གུས། །ཡོན་ཏན་འབད་པའི་ཤུགས་ལ་གནས། །འབད་ནས་ཡོན་ཏན་མ་འགྲུབ་པར། །གཞན་ལ་འཁངས་པས་ཅི་ཞིག་ཕན། །ཞེས་གསུངས་པ་དང་། གཞན་ཁ་རྒྱུན་དུ་བརྩོན་འགྲུས་ཅན་ལ་རྒྱལ་ཁ་ཐོབ་ཅེས་པ་ལྟར་སློབ་སྦྱོང་བྱེད་པར་དུས་ཚོད་ལ་གཅེས་སྤྲས་དང་། བརྩོན་པ་ལྷོད་མེད་བྱ་རྒྱུ་ནི་སློབ་གཉེར་བ་ཞིག་ལ་མཚོན་ན་མེད་དུ་མི་རུང་བ་ཞིག་ཡིན། དེར་བརྟེན་ཁྱེད་ཀྱིས་དུས་ཚོད་དམ་འཛིན་བྱས་ཏེ་བརྩོན་འགྲུས་ཆེན་པོས་སློབ་སྦྱོང་བྱེད་དགོས་པའི་ནང་དོན་མཚོན་པའི་རྩོམ་ཡིག་ཅིག་བྲི་དགོས།

རྩོམ་འབྲིའི་རེ་འདུན།

ཀ༽གོང་གི་དཔྱད་གཞིའི་ནང་དོན་དང་མཐུན་པའི་ཁ་བྱང་སོ་སོས་གཏན་འཁེལ་བྱ་རྒྱུ།

ཁ༽མི་མིང་དང་། ས་མིང་བྲི་དགོས་ཚེ་མཚོན་རྟགས་ འདིས་ཚབ་བྱེད་དགོས།

ག༽ཤོག་ངོས་ཁམས་གཙང་ཞིང་ཡིག་གཟུགས་ལེགས་པ། ཕྲད་དང་དག་ཆ་ནོར་འཁྲུལ་ཉུང་བ།

ང༽བརྗོད་བྱ་ཁ་གསལ་ཞིང་། རྗོད་བྱེད་ཚིག་སྦྱོར་སྙན་པ།

ཅ༽ཡིག་འབྲུ་༤༠༠ཡན་ལོན་དགོས།

ཆ༽ རྩོམ་ཡིག་ནང་དུ་དཔྱད་གཞིའི་ནང་དོན་ཇི་མ་ཇི་བཞིན་བཤུས་ན་འོས་འཚམ་གྱི་སྐར་འཐེན་རྒྱུ།